Janio Quadros

Jânio da Silva Quadros, profesoro di Portugalana linguo, profesoro di yuro ed advokato, esis prezidanto di Brazilia de 31 di januaro til 25 di agosto 1961, kande renuncis.

Ante la prezidanteso, ilu esis urbestro di Sao Paulo (1953-1954) e guberniestro di la stato di Sao Paulo (1955-1959). Ilu elektesis prezidanto di Brazilia en 1960 e asumis povo la 31ma di januaro 1961.

Pos 7 monati dil ofico, Jânio renuncis. Ica fakto kreiz politikala krizo. Braziliana militestri ne aceptis la vice-prezidanto João Goulart, konsiderita da li un simpatianto di komunismo, kom prezidanto. Por evitar stato-stroko Ranieri Mazzilli asumis povo provizore, dum ke Braziliana parlamento sancionis modifiko en la konstituco e transformis Brazilia en parlamentala republiko.

En 1964 eventis stato-stroko en Brazilia, e Jânio, kun altra politikisti, perdis lia politikala yuri, ma rekovris ol kun riveno di demokratio en 1980.

De 1986 til 1988 ilu nove elektesis urbestro di Sao Paulo. Mortis la 16ma di februaro 1992 evante 75 yari.

Kategorio:Prezidanti di Brazilia